1 / 3
Δύο αγόρια πυγμαχούν. Πρόκειται για την αρχαιότερη απεικόνιση σκηνής πυγμαχίας.
Τι φορούν τα παιδιά; Μπορείτε να περιγράψετε τη σκηνή;
2 / 3
Ένα ζευγάρι αντιλόπες έχει σχεδιαστεί με μαύρες γραμμές, ενώ οι λεπτομέρειες στα κεφάλια τους με κόκκινο χρώμα. Ήταν ζωγραφισμένες σε τοίχο δωματίου στο Ακρωτήρι της Θήρας.
Σε άλλον τοίχο στο ίδιο δωμάτιο υπήρχε η τοιχογραφία με τα δύο αγόρια που πυγμαχούν.
3 / 3
Η "Τοιχογραφία της Άνοιξης" απλώνεται στους τρεις τοίχους του ίδιου δωματίου. Κόκκινα κρινάκια που κινεί ο άνεμος φυτρώνουν σε βράχια, ενώ τα χελιδόνια που πετούν δείχνουν ότι έρχεται η Άνοιξη.